ยูโอบี ประเทศไทย อนุมัติสินเชื่อสีเขียว
ยูโอบี ประเทศไทย อนุมัติสินเชื่อสีเขียว แก่ ACRE พัฒนาโครงการที่อยู่อาศัยที่เป็นมิตรต่อสิ่งแวดล้อมในภูเก็ต
20 มิ.ย. 2564

ธนาคารยูโอบี ประเทศไทย ได้อนุมัติสินเชื่อโครงการเพื่อสิ่งแวดล้อมแก่บริษัท เอเชีย แคปปิตอล เรียล เอสเตท (ACRE) มูลค่า 675 ล้านบาทเพื่อใช้พัฒนาโครงการโฮม่า เมืองภูเก็ต (HOMA Phuket Town) ซึ่งเป็นโครงการอพาร์ตเมนต์สำหรับเช่าที่เป็นมิตรต่อสิ่งแวดล้อมในราคาที่จับต้องได้ในจังหวัดภูเก็ตสินเชื่อนี้อยู่ภายใต้กรอบแนวคิดสินเชื่อเพื่อความยั่งยืนสำหรับอสังหาริมทรัพย์ (UOB Real Estate Sustainable Finance Framework) ซึ่งถือเป็นครั้งแรกของธนาคารสัญชาติสิงคโปร์ที่มีการกำหนดกรอบแนวคิดการอนุมัติสินเชื่อที่มุ่งเน้นสนับสนุนโครงการที่เกี่ยวเนื่องกับความยั่งยืนสำหรับธุรกิจอสังหาริมทรัพย์ของเอเชีย